འཆར་འགོད་གཞིར་བཟུང་།འབྱུང་འགྱུར་གྱི་ལོ་འགའི་རིང་བོད་ཀྱིས་རྒྱལ་ཁབ་ཀྱི་ས་ཁོངས་ཧྲིལ་པོའི་ཡུལ་སྐོར་དཔེ་སྟོན་ཁུལ་བསྐྲུན་རྒྱུ་ཁྲིད་སྟོན་དུ་བྱེད་པ་དང་ལྷ་སའི་ལྟེ་བའི་གྲོང་ཁུལ་གཙོ་གནད་དུ་བྱས་ཏེ་ས་ཁོངས་ཧྲིལ་པོ་རྣམ་པའི་ཡུལ་སྐོར་ལྟེ་བའི་ཁུལ་གཏོད་པ་དང་གྲོང་ཁྱེར་གྱི་ཡུལ་སྐོར་ལྟེ་བའི་ཁུལ་དང་།རིག་གནས་ཡུལ་སྐོར་ཐོན་ལས་ཁུལ།གྲོང་ཁྱེར་གྱི་ནུས་པ་རྒྱ་ཆེར་གཏོང་ཁུལ།སྣོད་བཅུད་ཡུལ་སྐོར་སྣུར་བསྲིང་ཁུལ་བཅས་ཀྱི་བར་མཐོངས་ནུས་པའི་སྒྲོམ་གཞིའི་མ་ལག་བསྐྲུན་པ་བརྒྱུད།ལྷ་སཀྲུང་གོའི་བོད་ལྗོངས་རིག་གནས་ཡུལ་སྐོར་ཁུལ་དངཞང་ཞུང་མེ་ཏོགསྣོད་བཅུད་ཡུལ་སྐོར་རིག་གནས་ཐོན་ལས་ཁུལ་གཙོ་གནད་ཐོག་བཏོད་དེ་ལྷ་ས་གྲོང་ཁྱེར་གྱི་ཡུལ་སྐོར་རྩེ་གྲའི་མཛེས་ལྗོངས་ཁུལ་གསར་སྤེལ་ལ་སྐུལ་འདེད་མགྱོགས་མྱུར་བཏང་ཐོག་ཁྱད་ལྡན་རིག་གནས་ཀྱི་ནང་དོན་སྔར་བས་ཕུན་སུམ་ཚོགས་སུ་དང་ཡུལ་སྐོར་གྱི་ལེ་ལག་སྒྲིག་བཀོད་འཐུས་སྒོ་ཚང་དུ་བཏང་སྟེ་ཕོ་བྲང་པོ་ཏ་ལའི་མཛེས་ལྗོངས་ཁུལ་དང་།ནོར་བུ་གླིང་ཁའི་མཛེས་ལྗོངས་ཁུལ།བར་སྐོར་ལོ་རྒྱུས་རིག་གནས་ཁྲོམ་གཞུང་།གནམ་མཚོའི་མཛེས་ལྗོངས་ཁུལ་སོགས་འཛམ་གླིང་རིམ་པའི་ཡུལ་སྐོར་རྩེ་གྲ་ཁག་གཅིག་བསྐྲུན་ནས་ཐོན་རྫས་རྩེ་གྲ་ཅན་དུ་འཕེལ་རྒྱས་གཏོང་བ་དང་།འཛད་སྤྱོད་བྱེད་མང་དུ་ཧུར་ཐག་གཏོང་བ།ཁྱད་ལྡན་གྲོང་རྡལ་ཆུང་ངུ་དང་ཁྱད་ལྡན་གྲོང་ཚོ་འཛུགས་སྐྲུན་ལ་བརྟེན་ནས་གྲོང་ཁྱེར་དང་གྲོང་གསེབ་ཀྱི་སྤྲོ་གསེང་ཡུལ་སྐོར་དང་ཁྱད་ལྡན་རིག་གནས་ཡུལ་སྐོར་འཕེལ་རྒྱས་གཏོང་རྒྱུ་ཡིན་པ་རེད།